b'\n_START_ARTICLE_\nAlberto Bottari de Castello\n_START_PARAGRAPH_\nAlberto Bottari de Castello (s. 5. hein\xc3\xa4kuuta 1942 Montebelluna) on italialainen roomalaiskatolinen arkkipiispa ja kirkkonsa diplomaatti. H\xc3\xa4net vihittiin papiksi Trevison hiippakuntaan 11. syyskuuta 1966 ja nimitettiin 18. joulukuuta 1999 Foratianan titulaariarkkipiispaksi sek\xc3\xa4 apostoliseksi nuntiukseksi Gambiaan, Guineaan, Liberiaan ja Sierra Leoneen. Piispaksi vihkiminen seurasi 6. tammikuuta 2000. P\xc3\xa4\xc3\xa4konsekraattorina toimi paavi Johannes Paavali II, jota avustivat Giovanni Battista Re ja Marcello Zago. Bottari de Castello sai 1. huhtikuuta 2005 nimityksen apostoliseksi nuntiukseksi Japaniin ja 8. joulukuuta 2007 Opitergiumin titulaariarkkipiispaksi. 6. kes\xc3\xa4kuuta 2011 h\xc3\xa4net nimitettiin apostoliseksi nuntiukseksi Unkariin.'